**Kedves Némettanár Kollégák! & Kedves németül tanuló Diákok!**

A Kecskeméti Református Gimnázium ismét vidám német nyelvű vetélkedőre hív benneteket!

**A *Textpuzzle* nevet viselő verseny általános iskolásoknak szól három kategóriában:**

1. **kategória: 6. osztályosok**
2. **kategória: 7. osztályosok**
3. **kategória: 8. osztályosok számára.**

Mindhárom kategóriában játékos feladatokat kell megoldaniuk a diákoknak, melynek során német nyelvi ismereteiken túl kreativitásukra is szükségük lesz.

A feladatlapok összeállításakor igyekszünk figyelembe venni a gyerekek életkori sajátosságait, s a korosztálytól elvárható tudásszintet.

A versenyen való részvétel külön felkészülést nem igényel! Egy kis ügyességgel, leleményességgel eredményes lehet mindenki.

**A verseny ideje**: 2024. november 21. 14:00 óra

**Időtartam**: 45 perc

**Színhely:** Kecskeméti Református Gimnázium

 Kecskemét, Szabadság tér 7.

 Díszterem

**Jelentkezési határidő**: 2024. november 15.

Jelentkezni elektronikus úton a következő iskolai e-mail címen lehet:

palasti.kovacs.marta@gmail.com

Kérjük, adjátok meg a diákok nevét, osztályát, s természetesen az iskola e-mail címét!

**Nevezési díj: 1500Ft**, amit a helyszínen lehet befizetni. Számlát – igény szerint – az épületben található Gazdasági Hivatalban tudunk kiállítani.

**Díjazás**: Kategóriánként minden első helyezett egynapos adventi mariazelli kirándulást nyer, melynek tervezett időpontja: 2024. december 6.

 A 2. és 3. helyezettek tárgyjutalomban részesülnek, de természetesen senki sem távozik üres kézzel!

**Eredményhirdetés:** 2024.november 26.

A nyerteseket elektronikus úton értesítjük, a tárgyjutalmakat postai úton kézbesítjük.

**Támogatóink**: Goethe-Institut Ungarn, Hueber Verlag, Raabe Kiadó

Várjuk jelentkezéseteket!

Kecskemét, 2024.10.17. Kecskeméti Református Gimnázium

 Német munkaközösség